b"\n_START_ARTICLE_\nStavanger\n_START_SECTION_\nZgodovina\n_START_PARAGRAPH_\nStavanger (staronorve\xc5\xa1ko 'Stafangr', kar pomeni Staff-fjord) so ustanovili leta 1125, predvsem zaradi ustanovitve grofije. Stavanger je igral pomembno naselbinsko vlogo \xc5\xbee pred tem. Veliko zgodovinarjev je ugotavljalo, da je bil Nord-J\xc3\xa6ren gospodarsko in voja\xc5\xa1ko sredi\xc5\xa1\xc4\x8de med leti 800 in 900 med zdu\xc5\xbeitvijo z ljudstvi v Hafrsfjordu. Stavaner je zrasel v sredi\xc5\xa1\xc4\x8de civilne administracije in pomembno jugozahodno trgosvko mesto med leti 1100 in 1200._NEWLINE_Zgodovina mesta pozna dvige in padce. V mestu je globoko zakoreninjena religija in kr\xc5\xa1\xc4\x8dansko \xc5\xbeivljenje. Glavne industrijske panoge so bile dolgo \xc4\x8dasa ladijski tovor, ladjedelni\xc5\xa1tvo, industrija konzerv in pripadajo\xc4\x8de dejavnosti._NEWLINE_Leta 1969 se zaradi odkritja nafte v Severnem morju za\xc4\x8del nov razcvet mesta. Leta 2003 je bila Norve\xc5\xa1ka tretja na svetu v izvozu surove nafte, za Saudovo Arabijo in Rusija. Proizvodnja nafte in plina v letu 2003 sta bili za Norve\xc5\xa1ko zelo pomemben gospodarski del in sta veliko prispevali k dr\xc5\xbeavnemu dohodku. Vzporedno so se razvile \xc5\xa1e druge dejavnosti, med njimi strojna industrija. Dele\xc5\xbe naftne industrije je bil leta 2003 18,8\xc2\xa0%, 45,9\xc2\xa0% celotnega norve\xc5\xa1kega izvoza, 24,9\xc2\xa0% celotnega dr\xc5\xbeavnega dohodka in 24,6\xc2\xa0% vseh investicij._NEWLINE_Zaradi naglega razvoja naftne industrije so se zaposlitvene razmere in kulturno vzdu\xc5\xa1je v mestu zelo spremenile. Ljudje so postali bolj samozavestni, dvignil se je tudi podjetni\xc5\xa1ki duh."